
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ, Φύλλου 233 

9 Απριλίου 1998 


ΠΟΛ ΕΟΔΟΜ ΙΑ 

ΔΙΑΤΑΓΜΑΤΑ 

Καθορισμός χρήσεων γης και ειδικών όρων και περιορι¬ 
σμών δόμησης στην περιοχή Ψυρρή - Κέντρου (Ομό¬ 
νοιας), του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις της παρ. 1 του άρθρου 4 του Ν. 1577/ 
1985 «Γενικός Οικοδομικός Κανονισμός» (Α' 210). 

2. Τις διατάξεις των άρθρων 9 και 11 του από 17.7.1923 
Ν. Δ/τος (Α' 228), όπως μεταγενέστερα τροποποιήθηκαν 
και συμπληρώθηκαν. 

3. Τις διατάξεις των άρθρων 3 και 15 του Ν. 1515/1985 
«Ρυθμιστικό Σχέδιο και πρόγραμμα προστασίας περιβάλ¬ 
λοντος της ευρύτερης περιοχής της Αθήνας» (Α' 18). 

4. Τις διατάξεις του από 21.9.1979 Π. Δ/τος «Περί χα¬ 
ρακτηρισμού ως παραδοσιακού τμήματος της πόλεως των 
Αθηνών (Ιστορικό Κέντρο) (Δ' 567). 

5. Την 255/45/4.1.1988 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση 
του Γενικού Πολεοδομικού Σχεδίου Δήμου Αθηναίων (Ν. 
Αττικής)» (Δ' 80). 

6. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

7. Την υπ’ αριθμ. Δ17α/03/99/Φ.2.2.1/29.10.1996 
απόφαση του Πρωθυπουργού και του Υπουργού Περιβάλ¬ 
λοντος, Χωροταξίας και Δημοσίων Έργων «Ανάθεση αρ¬ 
μοδιοτήτων Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Χρήστο Βερελή 
και Θεόδωρο Κολιοπάνο» (1006 Β/4,11.1996). 

8. Τις 1295/1.9.1993 και 6/1994 γνωμοδοτήσεις του 
δημοτικού συμβουλίου Αθηνών. 

9. Την από 11.10.1996 εισήγηση τηςΔ/νσης Πολεοδο- 
μικού Σχεδιασμού - Τμήμα Παραδοσιακών Οικισμών. 

10. Την 721/1996 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

11. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 


12. Την 151/1997 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Στην περιοχή Ψυρρή - Κέντρου (Ομόνοιας), του ρυμοτο¬ 
μικού σχεδίου Αθηνών, που περικλείεται από τις οδούς: 
Πειραιώς, Αγίων Ασωμάτων, Ερμου, Αθηνάς και πλατεία 
Ομονοίας, καθορίζονται χρήσεις γης και ειδικοί όροι και 
περιορισμοί δόμησης, όπως στα επόμενα άρθρα: 

Άρθρο 2 

1. Στην παρακάτω περιοχή, επιτρέπονται οι χρήσεις του 
άρθρου 3 («Γενική κατοικία») του άρθρου 4 («Πολεοδο- 
μικό Κέντρο») και του άρθρου 9 («Ελεύθεροι χώροι - 
αστικό πράσινο») του από 23.2 1987 Π. Δ/τος (Δ' 166), 
όπως ειδικότερα καθορίζονται στις επόμενες παραγρά¬ 
φους. 

I. α) Γενική Κατοικία. 

Κατοικία 

Ξενοδοχεία μέχρι 100 κλινών και ξενώνες 
Εμπορικά καταστήματα (με εξαίρεση τις υπεραγορές 
και τα πολυκαταστήματα). 

Γραφεία, τράπεζες ασφάλειες, κοινωφελείς οργανι¬ 
σμοί. 

Κτίρια εκπαίδευσης 
Εστιατόρια 
Αναψυκτήρια 
θρησκευτικοί χώροι 
Κτίρια κοινωνικής πρόνοιας 
Επαγγελματικά εργαστήρια χαμηλής όχλησης 
Πρατήρια βενζίνης (με την επιφύλαξη παρ. II 9 του πα¬ 
ρόντος άρθρου). 

Αθλητικές εγκαταστάσεις. 

Κτίρια Στάθμευσης. 

Πολιτιστικά κτίρια και εν γένει πολιτιστικές εγκαταστά¬ 
σεις στις περιοχές που φαίνονται με κίτρινο χρώμα στο 
σχετικό πρωτότυπο διάγραμμα σε κλίμακα 1/2000, που 
θεωρήθηκε οπό τον Προϊστάμενο της Διεύθυνσης Τοπο- 
γραφικών Εφαρμογών με την 22491/1997 πράξη του και 
που αντίτυπό του σε φωτοσμίκρυνση δημοσιεύεται με το 
παρόν διάταγμα. 

β) Κατ’ εξαίρεση των παραπάνω χρήσεων επιτρέπε¬ 
ται: 

Η συνέχιση της χρήσης «χώρος συνάθροισης κοινού» 

(σημερινό θέατρο «ΕΜΠΡΟΣ») στο ΟΤ 31, περιοχής 65, 
του ρυμοτομικού σχεδίου Αθηνών, επί της οδού Ρήγα Πα- 
λαμίδου. 

Η συνέχιση της χρήσης «χώρος συνάθροισης κοινού» 
(σημερινός κινηματογράφος «ΗΒΗ») στο Ο.Τ. 87, επί της 
οδού Λουκά Νίκα. 

Η συνέχιση της χρήσης «χώρος συνάθροισης κοινού» 
(σημερινό θέατρο «ΕΡΜΟΥ») στο Ο.Τ. 72, επί της οδού 
Ερμού. 

Η συνέχιση της χρήσης «χώρος συνάθροισης κοινού» 
(σημερινό θέατρο «ΑΠΟΘΗΚΗ») καθώς και νέων εγκατα¬ 
στάσεων αυτής της χρήσης στο Ο Τ. 96. 

Η συνέχιση της χρήσης «διοίκηση» (σημερινό ΠΥΡΟ- 
ΣΒΕΣΤΟΠΕΔΙΟ) στο Ο.Τ. 31, επί της οδού Σαρρή. 

Η συνέχιση της χρήσης «διοίκηση» (σημερινή Πολεοδο¬ 
μία Αθηνών) στο Ο.Τ. 18, επί της οδού Μενάνδρου 6 και 
Πλ. θεάτρου. 

Η συνέχιση της χρήσης «χώρος συνάθροισης κοινού» 
(σημερινός θεατρικός Οργανισμός «ΠΟΛΙΤΕΙΑ») στο ΟΤ 
96, επί του αδιεξόδου της οδού Σαρρή. 

Η συνέχιση της χρήσης «διοίκηση» (σημερινό Μέγαρο 
Εμπορίου - Αγορανομία) στο Ο.Τ. 17, επί των οδών Σοφο- 
κλέους και Πλατείας θεάτρου. 

Η εγκατάσταση νέας χρήσης «χώρος συνάθροισης κοι¬ 
νού» (θέατρο) στο ΟΤ 93, επί των οδών Λεωκορίου και 
Τουρναβίτου. 

Η εγκατάσταση νέας χρήσης «χώρος συνάθροισης κοι¬ 
νού» (θέατρο) στο ΟΤ 20, επί της οδού Σαπφούς. 

Η εγκατάσταση νέας χρήσης «χώρος συνάθροισης κοι¬ 
νού» στο κτίριο του Κακουργιοδικείου στο ΟΤ 46 επί των 
οδών Κακουργιοδικείου και Αγίας Ελεούσης. 

II. Πολεοδομικό Κέντρο. 

Κατοικία 

Ξενώνες, ξενοδοχεία και λοιπές τουριστικές εγκατα¬ 
στάσεις. 

Εμπορικά καταστήματα 

Γραφεία, τράπεζες ασφάλειες, κοινωφελείς οργανι¬ 
σμοί 

Διοίκηση 
Εστιατόρια 
Αναψυ κτήρια 

Κέντρα διασκέδασης αναψυχής 
Χώροι συνάθροισης κοινού 

Πολιτιστικά κτίρια και εν γένει πολιτιστικές εγκαταστά¬ 
σεις 

Κτίρια Εκπαίδευσης 
θρησκευτικοί χώροι 
Κτίρια κοινωνικής πρόνοιας 
Επαγγελματικά εργαστήρια χαμηλής όχλησης 
Κτίρια στάθμευσης 
Αθλητικές εγκαταστάσεις 
Εγκαταστάσεις Εμπορικών εκθέσεων 
Εγκαταστάσεις μέσων μαζικών μεταφορών, στις περιο¬ 
χές που φαίνονται με κεραμίδι χρώμα στο διάγραμμα της 
παραγράφου 11α. 

III. Ελεύθεροι χώροι - αστικό πράσινο 

Είναι οι χώροι παραμονής, αναψυχής και διακίνησης πε¬ 
ζών και τροχοφόρων, ήτοι πεζόδρομοι και πεζοδρόμια, 
οδοί, πλατείες κοινόχρηστοι κήποι, άλση, παιδικές χαρές 
και λοιποί παρεμφερείς χώροι. 

2 Ειδικότερα επιβάλλονται οι εξής όροι και περιορισμοί 
για τις παρακάτω χρήσεις: 


I. Κατοικία: 

α. Σε υφιστάμενα κτίρια (όταν ζητείται αλλαγή χρήσης), 
σε νέα κτίρια και σε προσθήκες σε υφιστάμενα διατηρη¬ 
τέα ή μη κτίρια, επιβάλλεται η χρήση κατοικίας σε όλους 
τους ορόφους πάνω από τον τρίτο όροφο (τέταρτο και 
επόμενους). 

β. Κατ’ εξαίρεση στα υφιστάμενα κτίρια είναι δυνατόν, 
μετά από τη σύμφωνη γνώμη της αρμόδιας για τον έλεγχο 
της περιοχής Υπηρεσίας να επιτρέπεται, σε χώρο, που 
επιβάλλεται με το παρόν η χρήση της κατοικίας η συνέχιση 
χρησιμοποίησης χώρου ως επαγγελματική στέγη εφόσον 
συντρέχουν οι εξής προϋποθέσεις: 

Έχει επιφάνεια μικρότερη των 50 τ.μ. 

Είναι μοναδική ιδιοκτησία του ενδιαφερομένου (στον 
ίδιο όροφο του κτιρίου). 

Δεν οχλεί την κατοικία 

γ. Δεν είναι επιβεβλημένη η χρήση κατοικίας σύμφωνα 
με τη διάταξη της παρ. 21α: 

Σε υφιστάμενα κτίρια που η οικοδομική άδεια προβλέ¬ 
πει άλλες χρήσεις, πλην κατοικίας και σε διατηρητέα κτί¬ 
ρια. 

Στα κτίρια που έχουν πρόσωπο επί της Πλ. Ομόνοιας, 
και των οδών Αθηνάς, Ερμού και σ' εκείνα τα κτίρια που 
βρίσκονται στα οικοδομικά τετράγωνα 1,4,5,6,7, 20, 22, 
23, 24, 99, 100, 102 (περιοχής 65). 

Στα κτίρια με χρήσεις πολιτιστικές, κοινωνικές πρό¬ 
νοιας, ξενώνων και ξενοδοχείων, γραφείων, τραπεζών 
ασφαλειών, διοίκησης, κοινωφελών οργανισμών, εκπαί¬ 
δευσης, στάθμευσης, με την προϋπόθεση ότι κάθε μία 
από τις παραπάνω χρήσεις καταλαμβάνει ολόκληρο το κτί¬ 
ριο. 

Στην περίπτωση που εγκαθίστανται έδρες πολιτιστικών 
συλλόγων της περιοχής, σε μεμονωμένα όροφο κτιρίου ή 
τμήμα του. 

Στην περίπτωση που στο σύνολο του κτιρίου στεγάζεται 
μία επιχείρηση, ένας φορέας ή ένας οργανισμός. 

II. Ξενώνες, ξενοδοχεία και λοιπές τουριστικές εγκατα¬ 
στάσεις. 

Στη χρήση αυτή συμπεριλαμβάνονται και οι χώροι διανυ- 
κτέρευσης, που επιχορηγούνται από δημόσιους ή κοινω¬ 
φελείς φορείς, όπως οίκοι φοιτητών, οικοτροφεία, ξενώ¬ 
νες νεότητος, αστέγων κ.α. 

III. Εμπορικά καταστήματα. 

α) Απαγορεύεται η εγκατάσταση, στην περιοχή, νέων 
μονάδων χονδρεμπορίου. Κατ’ εξαίρεση επιτρέπεται μετά 
από έγκριση της αρμόδιας Υπηρεσίας για τον έλεγχο της 
περιοχής, η εγκατάσταση μιας μορφής καταστημάτων πα¬ 
ραδοσιακού για την περιοχή χονδρικού εμπορίου υλικών, 
(όπως ειδών από κατεργασμένο δέρμα, ένδυσης, υπόδη¬ 
σης, κιγκαλερίας, ραπτικής, εργαλείων, μικρούλικων οι¬ 
κιακού εξοπλισμού, τροφίμων, ξηρών καρπών) που δεν 
απαιτούν εκτεταμένους αποθηκευτικούς χώρους και δεν 
δημιουργούν κυκλοφοριακό πρόβλημα. 

β) Απαγορεύονται οι μάντρες πώλησης ή ενοικίασης αυ¬ 
τοκινήτων, η εμπορία και αποθήκευση εξαρτημάτων οχη¬ 
μάτων και ανταλλακτικών αυτών, ελαστικών και ανταλλα¬ 
κτικών αυτοκινήτων και μοτοσυκλετών και οι μάντρες οι¬ 
κοδομικών υλικών και άλλων (όπως πλακιδίων, μαρμάρων, 
ξυλείας κ.λπ.». 

γ) Απαγορεύεται η εμπορία και αποθήκευση καυσίμων 
(υγρών, στερεών και αερίων), ορυκτών και χημικών προϊό¬ 
ντων για τη βιομηχανία, λιπαντικών, γεωργικών φαρμάκων, 

γεωργικών και δασικών πρώτων υλών, ορυκτών, μετάλ¬ 
λων, εγκαταστάσεις εκκενώσεως βόθρων και απολυμάν¬ 
σεων. 

Υφιστάμενες χρήσεις που απαγορεύονται σύμφωνα με 
τις διατάξεις των παραπάνω περιπτώσεων απομακρύνο¬ 
νται εντός 36 μηνών από τη δημοσίευση του παρόντος δ/ 
τος. 

IV. Εστιατόρια 

Στη χρήση αυτή συμπεριλαμβάνονται και οι παρακάτω 
χρήσεις όπως ορίζονται από την παράγραφο 2 του άρθρου 
38 της ΑΙβ/8577/83 απόφασης του Υπουργού Υγείας και 
Πρόνοιας, Β' 526/1983) και είναι: 

Εστιατόρια, οινομαγειρεία, ταβέρνες, ψαροταβέρνες, 
ψητοπωλεία, οβελιστήρια, σουβλατζίδικα, πιτσαρίες, σνά- 
κμπαρ, ζυθοπωλεία, μπυραρίες ουζοπωλεία και ουζερί. 

Δεν επιτρέπεται στην περιοχή η εγκατάσταση ΡΑ5Τ - 
ΡΟΟΟ (γρήγορου φαγητού). 

V. Αναψυκτήρια 

Στη χρήση αυτή συμπεριλαμβάνονται και οι παρακάτω 
χρήσεις όπως ορίζονται από την ΑΙβ/8577/83 απόφαση 
του Υπουργού Υγείας και Πρόνοιας (Β' 526/1983) και εί¬ 
ναι αναψυκτήρια, καφενεία (παραδοσιακά), καφετέριες 
(εκσυγχρονισμένα καφενεία), μπαρ (οινοπωλεία, χωρίς 
καλλιτεχνικό και μουσικό πρόγραμμα), κυλικεία, ζαροπλα- 
στεία, γαλακτοπωλεία, μπουγατσάδικα, λουκουματζίδικα 
(αμιγή). 

VI. Κέντρα διασκέδασης και αναψυχής. 

θεωρούνται όλες οι παραπάνω χρήσεις των παραγρά¬ 
φων 4 και 5 που παρουσιάζουν καλλιτεχνικό ή μουσικό 
πρόγραμμα, καθώς και οι χρήσεις: μπουάτ, δισκοθήκες, 
καμπαρέ, μπαρ, κοσμικές ταβέρνες. 

VII. Επαγγελματικά εργαστήρια χαμηλής όχλησης. 

Επιτρέπεται η εγκατάστασή τους, μόνον εφόσον είναι 

καλυμμένες όλες οι εγκαταστάσεις τους και δεν δημιουρ¬ 
γούν οποιαδήποτε όχληση στο περιβάλλον. 

Ειδικότερα: 

α) Επιτρέπονται οι χρήσεις, που προβλέπονται για την 
περιοχή από το Π. Δ/γμα 84/1984 (Α' 33) για δραστηριό¬ 
τητες μέχρι 15 ΗΡ και 50 κνν, εξαιρουμένων των: 

Βιομηχανιών ειδών διατροφής 

Βαφής επιγραφών 

Φανοποιείων και βαφής αυτοκινήτων 

Σφαγής ζώων κ.λπ. 

Επεξεργασίας και διατήρησης κρέατος εκτός πουλερι¬ 
κών 

Διατήρηση πουλερικών 

Επίσης απαγορεύονται τα μηχανουργεία (πλην εκείνων 
που οι εργασίες τους σχετίζονται με είδη λαϊκής τέχνης 
και πληρούν τους παραπάνω όρους ισχύος μηχανολογικού 
εξοπλισμού), καθώς και τα εργαστήρια ή βιοτεχνίες επε¬ 
ξεργασίας εύφλεκτων υλικών. Υφιστάμενες χρήσεις ή 
δραστηριότητες που απαγορεύονται σύμφωνα με τα ανω¬ 
τέρω, απομακρύνονται σε χρονικό διάστημα 36 μηνών από 
τη δημοσίευση του παρόντος. 

β. Απαγορεύονται επίσης τα εργαστήρια επισκευής επι- 
σώτρων (βουλκανιζατέρ), επισκευής αυτοκινήτων και μο- 
τοσυκλετών. 

Οι παραπάνω μη επιτρεπόμενες χρήσεις και δραστηριό¬ 
τητες απομακρύνονται σε χρονικό διάστημα 36 μηνών, 
από τη δημοσίευση του παρόντος δ/τος. 

γ. Υφιστάμενες χρήσεις ή δραστηριότητες που δεν επι¬ 
τρέπονται από το Π.Δ. 84/84, απομακρύνονται άμεσα με 


τη δημοσίευση του παρόντος. 

VIII. Κτίρια στάθμευσης. 

α. Απαγορεύεται η δημιουργία νέων υπαίθριων (ανοι¬ 
κτών) χώρων στάθμευσης. 

β. Η ανέγερση υπόγειων ή υπέργειων σταθμών αυτοκι¬ 
νήτων (δημόσιας χρήσης) επιτρέπεται: 

Σε περίπτωση ανάπλασης ολόκληρου οικοδομικού τε¬ 
τραγώνου ή τμήματος του με δυνατότητα κατασκευής 
υπόγειου χώρου στάθμευσης για ιδιωτικής χρήσεως αυτο¬ 
κίνητα (Ι-Χ.) δίκυκλα και οχήματα τροφοδοσίας, μετά από 
σχετική έγκριση του Υπουργείου Περιβάλλοντος, Χωρο¬ 
ταξίας και Δημοσίων Έργων. 

Σε περίπτωση που δεν θίγεται το άμεσο ή ευρύτερο 
ιστορικό περιβάλλον κηρυγμένων μνημείων και δεν παρα¬ 
κωλύεται η κυκλοφοριακή ρύθμιση της περιοχής, ανεξαρ¬ 
τήτως μεγέθους, μετά από σύμφωνη γνώμη του Τμήματος 
Παραδοσιακών Οικισμών του Υπουργείου Περιβάλλοντος, 
Χωροταξίας και Δημοσίων Έργων, του Οργανισμού Αθή¬ 
νας και της αρμόδιας για τον έλεγχο της περιοχής Υπηρε¬ 
σίας. 

Σε χώρους που έχουν καθορισθεί με υπουργική από¬ 
φαση σύμφωνα με τις διατάξεις του άρθρου 6 παρ. 7 και 8 
του Ν. 960/1979 (Α' 194) όπως ισχύει. 

γ. Επιβάλλεται η εξασφάλιση των χώρων στάθμευσης 
που απαιτούνται για κάθε χρήση σε υφιστάμενα κτίρια που 
μετασκευάζονται για να στεγάσουν ενιαία επιχείρηση, φο¬ 
ρέα ή οργανισμό, εξαιρουμένων των διατηρητέων κτιρίων. 

IX. Πρατήρια βενζίνης. 

Απαγορεύεται η εγκατάστασή τους επί της οδού Πει¬ 
ραιώς και ειδικότερα στα οικοδομικά τετράγωνα 1,4, 5, 6, 
7,20,22, 23,24,99,100,102 (περιοχής 65) και στα οικό¬ 
πεδα που έχουν πρόσωπο σε πεζόδρομους. 

X. Εγκαταστάσεις μέσων μαζικών μεταφορών. 

Επιτρέπονται μόνο οι εγκαταστάσεις των προβλεπομέ- 

νων σταθμών του ΜΕΤΡΟ, ελαφρές κατασκευές εκδοτη- 
ρίων εισιτηρίων και στάσεων για την εξυπηρέτηση του κοι¬ 
νού. 

XI. Ελεύθεροι χώροι - αστικό πράσινο. 

Στους παραπάνω χώρους επιτρέπονται οι ακόλουθες 
χρήσεις: 

Περίπτερα, κινητά ανθοπωλεία, σκιάδες (στέγαστρα) 
παγκάκια, θάλαμοι τηλεφωνικοί, γραμματοκιβώτια ΕΛΤΑ, 
ενημερωτικές πινακίδες, έργα τέχνης και συντριβάνια. 
Υπόγειοι χώροι στάθμευσης κατασκευάζονται με την επι¬ 
φύλαξη των προϋποθέσεων της ανωτέρω παραγράφου 
8β. Η κατασκευή και η εγκατάσταση οποιουδήποτε επι¬ 
τρεπόμενου σε κοινόχρηστο χώρο έργου επιτρέπεται 
μόνο ύστερα από έγκριση της ολοκληρωμένης τεχνικής 
μελέτης του από την αρμόδια για τον έλενχο της περιοχής 
Υπηρεσία. 

Άρθρο 3 

1. Για κάθε χρήση έχουν εφαρμογή εκτός από τις διατά¬ 
ξεις αυτού του Π. Δ/τος, οι ειδικές γι’ αυτές διατάξεις. 

2. Υφιστάμενες κατά την ημέρα δημοσίευσης του παρό¬ 
ντος δ/τος χρήσεις και μη επιτρεπόμενες από τις διατά¬ 
ξεις αυτού, επιτρέπονται κατά παρέκκλιση εφόσον λει¬ 
τουργούν βάσει νόμιμης άδειας, σε κατάλληλο γι' αυτές 
χώρο, όπως προβλέπεται από τις σχετικές πολεοδομικές 
και ειδικές διατάξεις με την προϋπόθεση ότι δεν αποτε¬ 
λούν παράγοντα επικινδυνότητας ή πηγή όχλησης για τά 
περιβάλλον, την κυκλοφορία και ιδιαίτερα την κατοικία. 

3. Επιτρέπεται η εφάπαξ μεταβίβαση χρήσεων που υφί- 
στανται και λειτουργούν με νόμιμη άδεια, σύμφωνα με την 
προηγούμενη παράγραφο, σε πρόσωπο α' βαθμού συγγέ¬ 
νειας ή τον (την) σύζυγο, σε περιπτώσεις πραγματικής 
αδυναμίας συνεχίσεως της χρήσεως στο πρόσωπο του δι¬ 
καιούχου (λόγω γήρατος, συνταξιοδοτήσεως, θανάτου 
κ.λπ.). 

4. Για τις χρήσεις των οποίων προβλέπεται, από τις δια¬ 
τάξεις του παρόντος δ/τος, η απομάκρυνση εντός 36 μη¬ 
νών δεν εφαρμόζνται οι προηγούμενες παράγρραφοι 2 και 
3. Γ ια αυτές τις χρήσεις απαγορεύεται και η επέκταση των 
εγκαταστάσεών τους. 

5. Στις περιπτώσεις καταστρατήγησης ή παραβίασης 
των επιτρεπομένων χρήσεων, επιβάλλεται η σφράγιση του 
ακινήτου σύμφωνα με την 44242/2361/1989 Υπουργική 
Απόφαση (Β' 380). 

6. α) Η εγκατάσταση οποιοσδήποτε νέας χρήσης (λει¬ 
τουργίας), πλην της κατοικίας, γίνεται μετά από έγκριση 
της αρμόδιας για τον έλεγχο της περιοχής, Υπηρεσίας. Οι 
εγκρίσεις για τις ειδικές χρήσεις δίδονται μόνο για χώρους 
που χαρακτηρίζονται σαν χώροι κύριας χρήσης, σύμφωνα 
με τον Ν. 1577/1985 «ΓΟΚ». 

β) Η αρμόδια για τον έλεγχο της περιοχής Υπηρεσία 
μετά από έρευνα των λειτουργιών του αμέσου περιβάλλο¬ 
ντος δύναται να αρνηθεί την έγκριση των ζητουμένων λει¬ 
τουργιών και κατ' επέκταση τη χορήγηση της ζητούμενης 
άδειας. 

7. Ειδικότερα δεν επιτρέπεται η λειτουργία οποιοσδή¬ 
ποτε χρήσης, που ανεξάρτητα από το είδος της, το μέγε¬ 
θος της, τον αριθμό των καθισμάτων της ή την ονομασία 
της, αποτελεί πηγή όχλησης για το περιβάλλον της, για 
οποιοδήποτε λόγο και ιδιαίτερα κατά τις ώρες κοινής ησυ¬ 
χίας. Η απαγόρευση επιβάλλεται από την αρμόδια για τον 
έλεγχο της περιοχής Υπηρεσία, σε περίπτωση οποιοσδή¬ 
ποτε όχλησης της κατοικίας, ανεξάρτητα αν αυτή, προκα- 
λείται από τις εγκαταστάσεις των χώρων ή το προσωπικό ή 
την πελατεία, σύμφωνα με τα οριζόμενα στις παραγρά¬ 
φους 5, 6 και 10 του άρθρου αυτού. 

8. Δεν επιτρέπεται η εγκατάσταση νέων χαρτοπσικτι- 
κών λεσχών και νέων οίκων ανοχής. 

9. Δεν επιτρέπεται η χρήση και η κατάληψη (με τραπέ¬ 
ζια, τέντες, καρέκλες, προθήκες καταστημάτων, πάγκους 
πλανοδίων πωλητών) των πεζοδρόμων και των δρόμων, 
για την εξυπηρέτηση και υπαίθρια επέκταση των καταστη¬ 
μάτων της περιοχής. 

Κατ’ εξαίρεση επιτρέπεται μόνο η τοποθέτηση τραπε- 
ζοκαθισμάτων, τεντών, πάγκων πλανοδίων πωλητών, σε 
περιορισμένα τμήματα πλατειών, πλατωμάτων, πεζοδρο¬ 
μίων και πεζοδρόμων, με άδεια σχετική που δίνει ο Δήμος 
Αθηναίων και ύστερα από τη σύμφωνη γνώμη της αρμό¬ 
διας νια τον έλεγχο της περιοχής Υπηρεσίας, που καθορί¬ 
ζει τη θέση τους και την επιφάνεια που καταλαμβά¬ 
νουν. 

Η άδεια χορηγείται υπό τις εξής προϋποθέσεις: 

α) Η ιδιαίτερη χρήση παρέχεται όλως κατ' εξαίρεση και 
είναι συμβατή προς τη χρήση του κοινοχρήστου χώρου. 

β) Δεν εμποδίζεται οπωσδήποτε η κοινή χρήση. 

γ) Δεν συνεπάγεται μονίμους ή μη μονίμους εγκαταστά¬ 
σεις επί του εδάφους και 

δ) Περιορίζεται στο ελάχιστο ποσοστό σε σχέση με τη 
συνολική έκταση του κοινοχρήστου χώρου. 

10α. Η αρμόδια για τον έλεγχο της περιοχής Υπηρεσία 


σε περίπτωση που υποπέσει την αντίληψή της, όχληση 
προκαλούμενη με οποιοδήποτε τρόπο από τις υφιστάμε¬ 
νες χρήσεις, ζητάει κατά περίπτωση ή κατά περιοχή, στοι¬ 
χεία προκειμένου να ελεγχθεί η νομιμότητα της λειτουρ¬ 
γίας της επιχείρησης, το μέγεθος και το είδος της όχλη¬ 
σης και επιβάλλει όρους για τη βελτίωση της λειτουργίας 
και την άρση της όχλησης. 

β) Εφόσον η όχληση αυτή αφορά ηχητική ή περιβαλλο¬ 
ντική ρύπανση διατάσσεται άμεση συμμόρφωση προς τις 
διατάξεις του παρόντος. Στην περίπτωση που απαιτείται η 
λήψη προσθέτων μέτρων διακόπτεται η λειτουργία της 
επιχειρήσεως και ορίζεται προθεσμία για τη συμμόρφωση, 
μετά από τη διαπίστωση της οποίας επιτρέπεται η επανα¬ 
λειτουργία. Σε περίπτωση υποτροπής η αρμόδια για τον 
έλεγχο της περιοχής Υπηρεσία διακόπτει αμέσως και ορι- 
στικώς τη λειτουργία της οχλούσας επιχειρήσεως. 

11. Για τα διατηρητέα κτίρια που βρίσκονται στα οικοδο¬ 
μικά τετράγωνα επί της οδού Πειραιώς (ήτοι Ο.Τ. 1,4, 5, 
6, 7, 20, 22, 23, 24, 99,100, 102) επιτρέπεται και οι χρή¬ 
σεις: 

Χώροι συνάθροισης κοινού 

Κτίρια πολιτιστικών λειτουργιών 

Αναψυχής 

Διοίκηση 

Κτίρια γραφεία κοινωνικής πρόνοιας ανεξάρτητα αν οι 
χρήσεις αυτές επιτρέπονται ή όχι στις περιοχές όπου βρί¬ 
σκονται τα συγκεκριμένα κτίρια. 

Άρθρο 4 

1. Στην περιοχή του Ψυρρή - Κέντρου (Ομόνοιας) τρο¬ 
ποποιείται ο συντελεστής δόμησης των οικοπέδων, ο 
αριθμός ορόφων και το μέγιστο επιτρεπόμενο ύψος των 
κτιρίων και καθορίζονται τομείς υψών και συντελεστών 
δόμησης, όπως τα άρια αυτών φαίνονται στο διάγραμμα 
του άρθρου 2 του παρόντος δ/τος ως εξής: 

ΤΟΜΕΑΣ Α: Συντελεστής δόμησης 4,0, μέγιστος αριθ¬ 
μός ορόφων έξι (6) και μέγιστο ύψος οικοδομών είκοσι 
δύο (22,00) μέτρα. 

ΤΟΜΕΑΣ Β: Συντελεστής δόμησης 3,3 μέγιστος αριθ¬ 
μός ορόφων έξι (6), πέντε στην πρόσοψη και ένας σε 
εσοχή και μέγιστο ύψος οικοδομών είκοσι δύο (22,00) μέ¬ 
τρα. Η εσοχή γίνεται σε αναλογία πλάτους προς ύψος 1 
προς 1,50. 

ΤΟΜΕΑΣ Γ: Συντελεστής δόμησης 2,9 μέγιστος αριθ¬ 
μός ορόφων πέντε (5), τέσσερις στην πρόσοψη και ένας 
σε εσοχή και μέγιστο ύψος οικοδομών δέκα οκτώ μέτρα 
και πενήντα εκατ. του μέτρου (18.50). Η εσοχή γίνεται σε 
αναλογία πλάτους προς ύψος 1 προς 1.50. 

ΤΟΜΕΑΣ Δ': Συντελεστής δόμησης 2,4 μέγιστος αριθ¬ 
μός ορόφων τέσσερις (4) τρεις στην πρόσοψη και ένας σε 
εσοχή, και μέγιστο ύψος οικοδομών δεκαπέντε μέτρα και 
πενήντα εκατ. του μέτρου (15,50). Η εσοχή γίνεται σε 
αναλογία πλάτους προς ύψος 1 προς 1,50. 

ΤΟΜΕΑΣ Ε: Συντελεστής δόμησης 2.0, μέγιστος αριθ¬ 
μός ορόφων τρεις (3) και μέγιστο ύψος οικοδομών ένδεκα 
μέτρα (11.00). 

ΤΟΜΕΑΣ ΣΤ: Συντελεστής δόμησης 1,8, μέγιστος αριθ¬ 
μός ορόφων τρεις (3) και μέγιστο ύψος οικοδομών ένδεκα 
μέτρα (11.00) μ. 

2. Απαγορεύεται η ανέγερση κτιρίων επί υποστηλωμά- 
των (ρϋοΐίδ). 

3. Επιβάλλεται εντός ενός (1) έτους από τη δημοσίευση 

του παρόντος διατάγματος, η χύτευση των υπαρχόντων 
ακαλύπτων χώρων κατά το ποοοστό που ορίζουν οι ισχύ- 
ουσες διατάξεις, του άρθρου 23 του κτιριοδομικοϋ κανονι¬ 
σμού <Δ' 59/1989), καθώς και ο καλλωπισμός και η δια¬ 
μόρφωση των γυμνών μεσότοιχων, τόσο αυτών που έχουν 
πρόσωπο σε κοινόχρηστους χώρους, όσο και εκείνων που 
προκύπτουν μεταξύ κηρυγμένων μνημείων ή άλλων κτι- 
σμάτων. 

Οι σχετικές μελέτες εγκρίνονται από την Επιτροπή Πο- 
λεοδομικού και Αρχιτεκτονικού Ελέγχου, ύστερα από γνω¬ 
μοδότηση της αρμόδιας για τον έλεγχο της περιοχής Υπη¬ 
ρεσίας. Σε περίπτωση μη συμμορφώσεως των ιδιοκτητών 
με τις διατάξεις του προηγούμενου εδαφίου το πρό¬ 
γραμμα φύτευσης των υπαρχόντων ακαλύπτων χώρων, 
καθώς και το πρόγραμμα καλλωπισμού και διαμόρφωσης 
των μεσότοιχων, γίνεται από το Δήμο ή άλλο φορέα 
(ΝΠΔΔ ή ΝΠΙΔ) με την ίδια διαδικασία και η δαπάνη κατα¬ 
λογίζεται σε βάρος των ιδιοκτητών των ακινήτων. 

4. Απαγορεύεται στην παραπάνω περιοχή η τοποθέ¬ 
τηση στα δώματα δορυφορικών κεραιών (κάτοπτρα). 

Επιβάλλεται η χρήση κεντρικής κεραίας τηλεόρασης και 
εντός ενός (1) έτους από της λειτουργίας της κεντρικής 
κεραίας επιβάλλεται η αποζημίωση των υφισταμένων με¬ 
μονωμένων κεραιών. 

5. Επιβάλλεται η απογείωση των εναερίων καλωδίων 
ΔΕΗ και ΟΤΕ. 

δ) Για κάθε παράβαση των παραπάνω διατάξεων εφαρ¬ 
μόζονται οι ισχύουσες περί αυθαιρέτων πολεοδομικές 
διατάξεις. 

Αρθρο 5 

Από της ισχύος του παρόντος δ/τος καταργούνται οι συ¬ 


ντελεστές δόμησης, που καθορίστηκαν με το από 
23.6.1978 Π.Δ/γμα (ΦΕΚ 312/Δ/78), για την περιοχή του 
«Ψυρρή - Κέντρου» (Ομόνοιας). 

Άρθρο 6 

α) Οικοδομικές άδειες που έχουν εκδοθεί μέχρι τις 
10.4.1995, ημέρα δημοσίευσης της 57297/2211/ 
31.3.1995 απόφασης της Υφυπουργού Περιβάλλοντος 
Χωροταξίας και Δημοσίων Έργων (Δ' 222/10.4.1995) και 
ισχύουν, εκτελούνται όπως εκδόθηκαν. 

β) Άδειες για τις οποίες έχει υποβληθεί μέχρι την πάνω 
ημερομηνία πλήρης φάκελλος για την έκδοσή τους στην 
αρμόδια Πολεοδομική Υπηρεσία, εκδίδονται σύμφωνα με 
τις πρσϊσχϋουσες διατάξεις, εξαιρούμενων των χρήσεων 
γης, για τις οποίες εφαρμδζνται οι σχετικές διατάξεις του 
παρόντος δ/τος. 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση του παρόντος 
διατάγματος. 

Αθήνα, 18 Μαρτίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΘΕΟΔΩΡΟΣ ΚΟΛΙΟΠΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ!_ΕΧ 223211 ΥΡΕΤ 0Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήρια Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

ΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Α’ (Νόμοι, Π,Δ., Συμβάσεις κ.λπ.) 

60.000 

δρχ. 

Β' (Υπουργικές αποφάσεις κ.λπ.) 

70.000 

Μ 

Γ' (Διορισμοί, απολύσεις κ.λπ. Δημ. Υπαλλήλων) 

15.000 


Δ' (Απαλλοτριώσεις, πολεοδομία κ.λπ.) 

70.000 

» 

Αναπτυξιακών Πράξεων (Τ.Α.Π.Σ.) 

30.000 


Ν.Π.Δ.Δ. (Διορισμοί κ.λπ. προσωπικού Ν.Π,Δ.Δ.) 

15.000 

►> 

Παράρτημα ( Πίνακες επιτυχόντων διαγωνισμών κ.τλ.) 

5.000 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

Ανωτάτου Ειδικού Δικαστηρίου (Α.Ε.Δ.) 

3.000 


Προκηρύξεων Α.Σ.Ε.Π. 

10.000 

» 

Ανωνύμων Εταιρειών & Ε.Π.Ε. 

250.000 

>■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 



Κ.Α,Ε. εσόδου υπέρ 
ΤΑΠΕΤ 3512 


3.000 δρχ. 

3.500 »■ 

750 » 

3.500 >· 

1.500 » 

750 » 

250 .. 

. 500 >■ 

150 >» 

500 » 

12.500 ■> 


12.500 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσίε του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής κοι ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

’ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 0Β.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























